***«Սեր 101»*** (անգլ.՝ Love 101, թուրքերեն՝ Aşk 101), թուրքական պատանեկան դրամա, որի գլխավոր դերակատարներն են Մերթ Յազըջըօղլուն, Քուբիլայ Աքան, Ալինա Բոզը, Սելահաթին Փաշալըն, Իփեք Ֆիլիզ Յազըջըն, Փընար Դենիզը և Քաան Ուրգանջըօղլուն։ Ունի 2 եթերաշրջան, բաղկացած է 16 սերիայից, ռեժիսորն Ահմեթ Քաթըքսըզն է, իսկ սցենարի հեղինակները՝ Մերիչ Աջեմին և Դեսթան Սեդոլին։ Սերիալը Նեթֆլիքսում հասանելի է դարձել 2020 թվականի ապրիլի 24-ին։

Սյուժե
------

Պատմությունն սկսվում է այժմյան Ստամբուլում, երբ Իշիք անունով մի կին (Բադե Իշչիլ) հայտնվում է հին տանը։ Այնտեղ նա հիշում է իր անցյալը՝ երիտասարդության շրջանը, և ընկերներին։

Դեռևս 1998 թվականին Ստամբուլի դպրոցում սովորող մի խումբ երիտասարդներ (Էդա, Օսման, Սինան և Քերեմ) իրենց վատ վարքի պատճառով կանգնում են դպրոցից հեռացման վտանգի առաջ։ Նրանք շատ տարբերվում են իրենց դասընկերներից և, հետևաբար, շատ միայնակ են։ Դպրոցի տնօրենը և ուսուցիչների մեծ մասը դեմ են նրանց, և միայն Բուրջուն (Փընար Դենիզ) անում է ամեն ինչ, որպեսզի պաշտպանի պատանիներին։ Սակայն նրանք իմանում են, որ Բուրջուին տեղափոխում են, իսկ դա նշանակում է, որ նրանք բոլորը կհեռացվեն Բուրջուի մեկնումից հետո։ Դա կանխելու համար ուսանողները միավորվում են և ծրագիր են կազմում։ Նրանք ստիպելու են Բուրջուին սիրահարվել, որպեսզի նա մնա Ստամբուլում։ Օրենքի համաձայն՝ ամուսնությունից հետո նա կարող է ինքնուրույն ընտրել աշխատանքի վայրը։ Նրանք օգնություն են խնդրում Իշիքից՝ գերազանցիկ և մեծահոգի աշակերտուհուց։ Շուտով վերջինս դառնում է նրանց ընկերության մի մասը։ Այս միությունը սովորողներին օգնում է փոխվել դեպի լավը, հասկանալ իրենց, գիտակցել ճշմարիտ բարեկամության կարևորությունը, գտնել սեր և իրենց սեփական ուղին կյանքում։ Միևնույն ժամանակ, նրանց ծրագիրը Բուրջուին օգնում է փոխել իր կյանքի աշխարհայացքը և Քեմալ անվամբ նոր, չշփվող ուսուցչի հետ (Քաան Ուրգանջըօղլու) գտնել իրական սեր։

Դերասանական կազմ
----------------

* Մերթ Յազըջըօղլու՝ Սինան
* Քուբիլայ Աքա՝ Քերեմ
* Ալինա Բոզ՝ Էդա
* Սելահաթին Փաշալը՝ Օսման
* Իփեք Ֆիլիզ Յազըջը՝ Իշիք
* Փընար Դենիզ՝ Բուրջու
* Քաան Ուրգանջըօղլու՝ Քեմալ
* Մյուֆիթ Քայաջան՝ Նեջդեթ
* Բադե Իշչիլ՝ չափահաս Իշիք
* Ուրազ Քայգըլարօղլու՝ չափահաս Սինան
* Թուբա Յունսալ՝ չափահաս Էդա

Սերիաներ (I եթերաշրջան)
-----------------------

| No. | Title | Directed by | Written by | Original release date  |
| --- | --- | --- | --- | --- |
| 1 | "«Առաջին պահը»" | Ահմեթ Քաթըքսըզ | Մերիչ Աջեմի և Դեսթան Սեդոլի | Ապրիլի 24, 2020 (2020-04-24) |
| 2 | "«Հրճվանք»" | Ահմեթ Քաթըքսըզ | Մերիչ Աջեմի և Դեսթան Սեդոլի | Ապրիլի 24, 2020 (2020-04-24) |
| 3 | "«Տռփանք»" | Ահմեթ Քաթըքսըզ | Մերիչ Աջեմի և Դեսթան Սեդոլի | Ապրիլի 24, 2020 (2020-04-24) |
| 4 | "«Բուռն ցանկություն»" | Ահմեթ Քաթըքսըզ | Մերիչ Աջեմի և Դեսթան Սեդոլի | Ապրիլի 24, 2020 (2020-04-24) |
| 5 | "«Համակրանք»" | Ահմեթ Քաթըքսըզ | Մերիչ Աջեմի և Դեսթան Սեդոլի | Ապրիլի 24, 2020 (2020-04-24) |
| 6 | "«Ուրախություն»" | Ահմեթ Քաթըքսըզ | Մերիչ Աջեմի և Դեսթան Սեդոլի | Ապրիլի 24, 2020 (2020-04-24) |
| 7 | "«Իրարանցում»" | Ահմեթ Քաթըքսըզ | Մերիչ Աջեմի և Դեսթան Սեդոլի | Ապրիլի 24, 2020 (2020-04-24) |
| 8 | "«Հատուկ պահ»" | Ահմեթ Քաթըքսըզ | Մերիչ Աջեմի և Դեսթան Սեդոլի | Ապրիլի 24, 2020 (2020-04-24) |

Նկարահանումներ
--------------

Առաջին և երկրորդ եթերաշրջանների հիմնական նկարահանումները տեղի են ունեցել Ստամբուլի Շիշլի շրջանի Աքիֆ Թունչելի անվան մասնագիտական և տեխնիկական անատոլիական միջնակարգ դպրոցում։

Ծանոթագրություններ
------------------

1. ↑  Ürgir Buse (2019 թ․ օգոստոսի 11)։ «Aşk 101: Tüm Detaylarıyla Netflix Yapımı Üçüncü Türk Dizisi» (Turkish)։ Liste List։ Վերցված է 2020 թ․ հունվարի 6
2. ↑  «Netflix, 2020 yılında üç Türk dizisi daha çekecek»։ *Cumhuriyet* (Turkish)։ 2019 թ․ դեկտեմբերի 26։ Վերցված է 2020 թ․ հունվարի 6
3. ↑  «Love 101 – Listings»։ *The Futon Critic*։ Վերցված է 2020 թ․ ապրիլի 21
4. ↑  Aşk 101 2. sezon ne zaman çıkacak, konusu ne? Aşk 101 nasıl izlenir, oyuncuları kimler?

Արտաքին հղումներ
----------------

* Պաշտոնական կայք(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |